****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

**ĀRKĀRTAS SĒDES PROTOKOLS**

Daugavpilī

2020.gada 24.novembrī Nr.48

SĒDE NOTIEK VIDEOKONFERENCES REŽĪMĀ

SĒDE SASAUKTA plkst. 13:00

SĒDI ATKLĀJ plkst. 13:00

SĒDES DARBA KĀRTĪBA:

1. Par grozījumu Daugavpils pilsētas domes 2016.gada 8.decembra saistošajos noteikumos Nr.46 “Daugavpils pilsētas pašvaldības materiālais atbalsts mazaizsargātajām personām”.

SĒDI VADA – Daugavpils pilsētas domes priekšsēdētājs Igors Prelatovs

SĒDĒ PIEDALĀS - 13 Domes deputāti – A.Broks, J.Dukšinskis, A.Gržibovskis,

A.Elksniņš, L.Jankovska, R.Joksts,

I.Kokina, N.Kožanova, M.Lavrenovs,

J.Lāčplēsis, I.Prelatovs, H.Soldatjonoka

SĒDĒ NEPIEDALĀS - 2 Domes deputāts – R.Eigims – iemesls nav zināms,

A.Zdanovskis – iemesls nav zināms

SĒDĒ PIEDALĀS - pašvaldības administrācijas darbinieki:

S.Šņepste, M.Dimitrijeva, Ž.Kobzeva, J.Oļenovs,

A.Jemeļjanovs, I.Šalkovskis

SĒDI PROTOKOLĒ - Domes protokolu lietvedības pārzines p.i. I.Zraževska

**1.§ (608)**

**Par ar grozījumu Daugavpils pilsētas domes 2016.gada 8.decembra saistošajos noteikumos Nr.46 “Daugavpils pilsētas pašvaldības materiālais atbalsts mazaizsargātajām personām”**

**M.Dimitrijeva, I.Prelatovs**

A.Elksniņš jautā, kāda ir pasažieru plūsma autobusu daļā par pēdējiem trīm mēnešiem?

J.Oļenovs atbild, ka oktobrī pensionāru plūsma autobusu daļā bija 121 470 pārvadājumu, bet tramvaju daļā 109 402 pārvadājumu.

A.Elksniņš jautā, kāda plūsma bija septembrī salīdzinājumā ar oktobri?

J.Oļenovs atbild, ka septembrī bija vairāk pārvadājumu - 145 766 autobusu daļā un 124 477 tramvaju daļā, augustā - 147 537 autobusu daļā un 118 880 tramvaju daļā.

A.Elksniņš precizē, ka pārvadājumu skaits samazinājās par 10-15%.

I.Prelatovs norāda, ka šī tendence ir saistīta ar to, ka tiek pabeigta vasaras sezona.

A.Elksniņš jautā, kādi dati bija janvārī?

J.Oļenovs atbild, ka janvārī - 147 898 autobusu daļā un 154 320 tramvaju daļā.

A.Elksniņš jautā, vai pašlaik notiek plānveida operācijas, plānveida klientu pieņemšana un apmeklēšana Daugavpils reģionālajā slimnīcā?

M.Dimitrijeva atbild, ka ar valsts rīkojumu netiek aizliegta klientu apmeklēšana vai pieņemšana, bet nav informācijas kā tieši strādā slimnīca.

L.Jankovska atbild, ka plānveida operācijas un citas darbības notiek kā parasti, bet tiek ieviesti ierobežojumi ģimenes locekļu apmeklējumiem.

A.Elksniņš jautā, vai nekādu ierobežojumu medicīnisko pakalpojumu saņemšanai nav?

L.Jankovska atbild, ka nav.

A.Elksniņš jautā, kādā veidā notiek pieņemšana Sociālā dienestā Lāčplēša ielā?

H.Soldatjonoka atbild, ka pieņemšana notiek attālināti pēc iepriekšēja pieraksta, arī tāpat bija pavasarī.

A.Elksniņš jautā, vai Arhitektu ielā 21 un Liepājas ielā četras dienas centrs strādā vai nestrādā?

H.Soldatjonoka atbild, ka tādā apjomā, kā bija agrāk nestrādā, nav atļauta pulcēšanās, Liepājas ielā pieņemšana notiek pēc pieraksta.

I.Kokina jautā, vai 50% braukšanas maksa attiecas tikai uz pensionāriem, līdz ar to trūcīgām, maznodrošinātām un pārējām personām saglabās bezmaksas braukšana?

I.Prelatovs atbild, ka jā.

V.Kononovs jautā, no kura datuma valstī tika ieviesta ārkārtas situācija?

M.Dimitrijeva atbild, ka no 9.novembra.

V.Kononovs jautā, kāpēc 2 nedeļas šis jautājums netika virzīts uz izskatīšanu domes sēdē, vai ir zināms, kādās vecuma grupās ir lielākais saslimušo skaits?

Ž.Kobzeva atbild, ka tādas informācijas nav.

V.Kononovs izsaka viedokli, ka būtu labāk rīkoties tā, kā bija pavasarī un vajag ieviest nopietnākus pasākumus.

I.Kokina jautā, par cik samazinājās sabiedriskā transporta lietotāju skaits iepriekšējā ārkārtas situācijas laikā?

J.Oļenovs atbild, ka samazinājās ap 30-33%, bet tajā skaitā bija arī skolnieki.

H.Soldatjonoka norāda, ka vairākums pensionāru brauc nevis pēc medicīniskiem pakalpojumiem, bet uz tirgu un veikalu, tāpēc šo skaitu vajag samazināt.

A.Elksniņš jautā, kā notiek pakalpojumu sniegšana visās medicīniskās palīdzības un sociālajos dienestos?

H.Soldatjonoka informē par situāciju sociālajos dienestos.

A.Elksniņš izsaka priekšlikumu šajos saistošos noteikumos noteikt laika ierobežojumus un noteikt, ka bezmaksas braukšanas nebūs plkst. no 7:00 līdz 9:00 un plkst. no 16:00 līdz 18:00.

Sēdes vadītājs I.Prelatovs lūdz balsot par A.Elksniņa priekšlikumu.

Atklāti balsojot: PAR – 5 (A.Elksniņš, A.Gržibovskis, V.Kononovs, N.Kožanova, M.Lavrenovs), PRET – nav, ATTURAS – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), Daugavpils pilsētas dome nolemj:

Priekšlikumu neatbalstīt.

H.Soldatjonoka izsaka viedokli par balsošanas motīviem uzskatot, ka lēmuma projekta mērķis ir ierobežot pensionāru skaitu, bet priekšlikums neatrisinās šo problēmu.

V.Kononovs izsaka viedokli par balsošanas motīviem uzskatot, ka daļēji tas var palīdzēt.

A.Elksniņš izsaka viedokli par balsošanas motīviem.

Sēdes vadītājs I.Prelatovs lūdz balsot par kopējo lēmuma projektu.

Pamatojoties uz likuma "Par pašvaldībām" 43.panta trešo daļu, Sabiedriskā transporta pakalpojumu likuma 14.panta trešo daļu un likuma "Par palīdzību dzīvokļa jautājumu risināšanā" 26.panta otro daļu, ņemot vērā Ministru kabineta 2020.gada 06.novembra rīkojumu Nr.655 „Par ārkārtējās situācijas izsludināšanu”, atklāti balsojot: PAR – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), PRET – nav, ATTURAS – 5 (A.Elksniņš, A.Gržibovskis, V.Kononovs, N.Kožanova, M.Lavrenovs), **Daugavpils pilsētas dome nolemj:**

Apstiprināt Daugavpils pilsētas domes 2020.gada 24.novembra saistošos noteikumus Nr.47 “Grozījums Daugavpils pilsētas domes 2016.gada 8.decembra saistošajos noteikumos Nr.46 "Daugavpils pilsētas pašvaldības materiālais atbalsts mazaizsargātajām personām””.

Pielikumā: Daugavpils pilsētas domes 2020.gada 24.novembra saistošie noteikumi Nr.47 “Grozījums Daugavpils pilsētas domes 2016.gada 8.decembra saistošajos noteikumos Nr.46 "Daugavpils pilsētas pašvaldības materiālais atbalsts mazaizsargātajām personām”” un to paskaidrojuma raksts.

Sēdi slēdz plkst. 13.30

Sēdes vadītājs:

Domes priekšsēdētājs *(personiskais paraksts)* I.Prelatovs

Protokoliste  I.Zraževska